
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 522 

6 Ιουλίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός επιδόματος αλλοδαπής υπαλλήλου με 


σύμβαση Ι.Δ. αορίστου χρόνου της Γ.Γ.Τ.Π. 1 

Αύξηση του αριθμού των κατά μήνα συνεδριάσεων του 

Δ.Σ. του Τ.Α.Ν.Π.Υ. 2 

Καθορισμός της αποζημίωσης των τοπικών ομάδων ερ¬ 
γασίας επιλογής θεαμάτων για μαθητές των Ν. 

Αχαΐας και Ν. Καβάλας. 3 

Καθορισμός αμοιβής μελών ιδιωτών και υπαλλήλων της 
Επιτροπής Ιδιωτικής Ασφάλισης του Υπουργείου 

Εμπορίου. 4 

Καθορισμός αμοιβής μελών της Μόνιμης Ειδικής Επι¬ 
τροπής Τιμολόγησης. 5 


Τροποποίηση της 2042649/4930/0022/27.9.90 από¬ 
φασης για καθορισμό αμοιβής κτηματογράφησης 

του άρθρου 25 του Ν.Δ. 797/71. 

Καθορισμός αποζημίωσης μελών της επιτροπής μελέ¬ 
της και διαχείρισης και της υποεπιτροπής μελέτης, 
ανάπτυξης και υλοποίησης του Ολοκληρωμένου 
Πληροφοριακού Συστήματος των Τελωνείων και 


των Ε.Υ.Τ.Ε. της χώρας. 7 

Καταβολή λειτουργικών δαπανών και δαπάνης μισθο¬ 
δοσίας προσωπικού, για το Β' τρίμηνο του 1994, 
στις δευτεροβάθμιες και τριτοβάθμιες συνδικαλιστι¬ 
κές οργανώσεις. 8 

Καταβολή λειτουργικών δαπανών στη Γενική Συνοπο- 
σπονδία Εργατών Ελλάδος για το Β' τρίμηνο του 

1994. 9 

Έγκριση Π.Μ.Σ. του Τμήματος Ιατρικής του Πανεπι¬ 
στημίου Ιωαννίνων.10 

Συγκρότηση - σύσταση τριμελούς επιτροπής σύμφωνα 
με τις διατάξεις του Νόμου 2190/94 στο Εθνικό Με- 
τσόβιο Πολυτεχνείο. 11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2041212/4626/0022 ( 1 ) 

Καθορισμός επιδόματος αλλοδαπής υπαλλήλου με σύμ¬ 
βαση Ι.Δ. αορίστου χρόνου της Γ.Γ.Τ.Π. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 216/74 «Περί συστάσεως 


Υπουργείου Προεδρίας Κυβερνήσεως». 

2. Τις διατάξεις του άρθρου 6 παρ. 2 και 3 του Ν. 
506/76 «Περί ρυθμίσεως θεμάτων τινών της Γ.Γ.Τ.Π.», σε 
συνδυασμό με τις διατάξεις του άρθρου 21 του Ν. 
1586/86 «Βαθμολογική διάρθρωση των θέσεων του Δη¬ 
μοσίου, Ν.Π.Δ.Δ. και Ο.Τ.Α. και άλλες διατάξεις». 

3. Τις διατάξεις του Π.Δ. 258/93 «Οργανισμός της Γενι¬ 
κής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης». 

4. Την απόφαση αριθ. 5542/Ζ/94 σύμφωνα με την 
οποία αποσπάται στο Γ.Τ. Μελβούρνης ο δημοσιογράφος 
με σύμβαση Ι.Δ. αορίστου χρόνου της Γ.Γ.Τ.Π. του Υπουρ¬ 
γείου Προεδρίας της Κυβέρνησης προς κάλυψη υπηρε¬ 
σιακών αναγκών - Γιαννακόπουλος Χαράλαμπος. 

5. Την απόφαση αριθ. 21563/Ζ/18.10.93 (Φ.Ε.Κ. 827/ 
Β/18.10.93) «Καθορισμός αρμοδιοτήτων του Υφυπουρ¬ 
γού Προεδρίας της Κυβέρνησης Ευάγγελου Βενιζέλου». 

6. Το γεγονός ότι από την παρούσα απόφαση προκαλεί- 
ται δαπάνη ύψους δρχ. 5.670.000 στον Κ.Α. 0335, η 
οποία καλύπτεται από την εγγεγραμμένη πίστωση του 
Προϋπολογισμού της Γ.Γ.Τ.Π. στον ειδικό φορέα 05/200 
ποσού 129.000.000, αποφασίζουμε: 

Καθορίζουμε το επίδομα αλλοδαπής του Γιαννακόπου- 
λου Χαράλαμπου, δημοσιογράφου με σύμβαση Ι.Δ. αορί¬ 
στου χρόνου της Γενικής Γραμματείας Τύπου και Πληρο¬ 
φοριών του Υπουργείου Προεδρίας Κυβερνήσεως, που 
υπηρετεί στο Γ ραφείο Τύπου Μελβούρνης στο ποσό των 
2.940 ΔΟΛ. Η.Π.Α. από 1.4.94. 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 23 Ιουνίου 1994 


οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΚΥΒΕΡΝΗΣΕΩΣ ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ ΑΛΕΞ. ΠΑΠΑΔΟΠΟΥΛΟΣ 

ΕΡΓΑΣΙΑΣ 

ΕΥΑΓ. ΠΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2037240/4259/0022 (2) 

Αύξηση του αριθμού των κατά μήνα συνεδριάσεων του 

Δ.Σ. του Τ.Α.Ν.Π.Υ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν. 1160/ 
81. 

2. Τις διατάξεις της παρ. 5 του άρθρου 4 του Ν. 
2026/92 (Α’ 43). 

3. Τις διατάξεις της παρ. 3 του άρθρου 20 του Ν. 
1539/85 (Α’ 64). 

4. Τη Φ.29/609/19.4.1991 (ΦΕΚ 295/Β791). 

5. Το άρθρο 27 του Ν. 2081 /92 (Α' 154) και το γεγονός 
ότι η δαπάνη η οποία θα προκύψει από την αύξηση του 
αριθμού των συνεδριάσεων ανέρχεται περίπου στο ποσό 
των 672.000 δρχ. ετησίως και θα βαρύνει τον εγκεκριμένο 
προϋπολογισμό του Ταμείου στον ΚΑΕ 0264, όπου υπάρ¬ 
χει σχετική πρόβλεψη. 

6. Την 186/10.5.94 απόφαση του Δ.Σ. που υποβλήθηκε 
με το 8217/16.5.1994 έγγραφο του Ταμείου, με την 
οποία προτείνεται η αύξηση των κατά μήνα αμειβομένων 
συνεδριάσεων επειδή τα αιτήματα των ασφ/νων δεν προ¬ 
ωθούνται με αποτέλεσμα την αύξηση του όγκου τους και 
την συσσώρευση εκκρεμοτήτων. 

7. Την 2024/26.10.93 (Β' 833) κοινή απόφαση «Ανά¬ 
θεση αρμοδιοτήτων στον Υφυπουργό Υγείας, Πρόνοιας 
και Κοινωνικών Ασφαλίσεων Φοίβο Ιωαννίδη», αποφασί¬ 
ζουμε: 

Αυξάνουμε τον αριθμό των κατά μήνα συνεδριάσεων 
του Δ.Σ. του Ταμείου Ασφάλισης Ναυτικών Πρακτόρων και 
Υπαλλήλων από έξι (6) σε επτά (7). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1994 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ 
ΟΙΚΟΝΟΜΙΚΟΝ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΦΟΙΒΟΣ ΙΟΑΝΝΙΔΗΣ 

-φ- 

Αριθ. 2033879/3895/0022 (3) 

Καθορισμός της αποζημίωσης των τοπικών ομάδων εργα¬ 
σίας επιλογής θεαμάτων για μαθητές των Ν. ΑχαΤας και 

Ν. Καβάλας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 55, παρ. 4 του Ν. 1566/1985. 

2. Τις διατάξεις του πρώτου εδαφίου της παρ. 2 του άρ¬ 
θρου 18 του Ν. 1505/84 όπως αντικαταστάθηκε με την 
παρ. 1 του άρθρου 8 του Ν. 1810/88. 

3. Τις διατάξεις της παρ. 3 του άρθρου 18 του Ν. 1505/ 
84. 

4. Την αριθ. 2027332/3206/0022/1.6.93 απόφαση 
του Υπουργού Οικονομικών «αναπροσαρμογή αποζημίω¬ 
σης ιδιωτών μελών συλλογικών οργάνων» (ΦΕΚ 422/ 
τεύχος Β'/14.6.93). 

5. Του άρθρου 40 του Ν. 849/1978 «Περί παροχής κινή¬ 
τρων για την ενίσχυση της περιφερειακής κ.λ.π.». 

6. Του άρθρου 8 του Ν. 2129/1993. 

7. Την αρ. πρωτ. Γ2/5041/23.9.93 εγκύκλιο του 
ΥΠΕΠΘ, σχετικά με τη διαδικασία έγκρισης και παρουσία¬ 


σης σε μαθητές θεατρικών παραστάσεων και άλλων εκ¬ 
φράσεων τέχνης. 

8. Της αρ. πρωτ. Γ2/300/19.1.94 (Ν. Καβάλας) και Γ2/ 
5163/29.9.93 (Ν. ΑχαΤας) υπουργικές αποφάσεις για τη 
συγκρότηση ομάδων εργασίας επιλογής παρακολούθη¬ 
σης και κρίσης της καταλληλότητας και ποιότητας των 
καλλιτεχνικών εκδηλώσεων που προορίζονται για τους μα¬ 
θητές της Πρωτοβάθμιας και Δευτεροβάθμιας Εκπαίδευ¬ 
σης και γνωμοδότησης για τη χορήγηση της σχετικής 
άδειας ή για την ανάκλησή της, όταν διαπιστώνονται πα¬ 
ρεκκλίσεις από τις διατάξεις της αρ. πρωτ. Γ2/5041/ 
23.9.93 εγκυκλίου διαταγής του ΥΠ.Ε.Π.Θ. 

9. Του άρθρου 27 του Ν. 2081 /92 με το οποίο προστέ¬ 
θηκε νέο άρθρο 29Α στο Ν. 1558/85 και το γεγονός ότι 
από την απόφαση αυτή προκαλείται δαπάνη σε βάρος του 
κρατικού προϋπολογισμού ύψους 1.400.000 (ενός εκα¬ 
τομμυρίου τετρακοσίων χιλιάδων) δρχ. για το τρέχον οικο¬ 
νομικά έτος και 2.240.000 (δύο εκατομμυρίων διακοσίων 
σαράντα χιλιάδων) δραχμών για καθένα από τα επόμενα 
οικονομικά έτη. 

Για την ανωτέρω δαπάνη έχει εγγράφει πίστωση στον 
κρατικό προϋπολογισμό ύψους δραχμών 720.000 (επτα¬ 
κοσίων είκοσι χιλιάδων) δραχμών στον ΚΑΕ 0515 του ειδι¬ 
κού φορέα 193 της Νομαρχίας ΑχαΤας και ύψους δραχμών 
680.000 (εξακοσίων ογδόντα χιλιάδων) δραχμών στον 
ΚΑΕ 0515 του ειδικού φορέα 193 της Νομαρχίας Καβά¬ 
λας, αποφασίζουμε: 

1. Καθορίζουμε την ωριαία αποζημίωση των μελών και 
του γραμματέα της καθεμιάς ομάδας εργασίας επιλογής 
θεαμάτων για μαθητές που θα παρακολουθεί, θα κρίνει 
την καταλληλότητα και ποιότητα των καλλιτεχνικών εκδη¬ 
λώσεων που προορίζονται για τους μαθητές της Πρωτο¬ 
βάθμιας και Δευτεροβάθμιας Εκπαίδευσης και εισηγείται 
για τη χορήγηση της σχετικής άδειας ή για την ανάκλησή 
της, όταν διαπιστώνονται παρεκκλίσεις από τις διατάξεις 
της με αρ. πρωτ. Γ2/5041 /23.Θ.93 εγκυκλίου διαταγής 
του ΥΠΕΠΘ και θα απασχοληθούν πέραν του υποχρεωτι¬ 
κού τους ωραρίου ως εξής: 

α) Στα μέλη και στο γραμματέα της καθεμιάς ομάδας 
εργασίας που είναι μόνιμοι εκπαιδευτικοί - διοικητικοί 
υπάλληλοι σε ποσοτό (1 /30) του βασικού μισθού του κλι¬ 
μακίου 23 την ώρα. 

β) Στα μέλη της ομάδας εργασίας που είναι ιδιώτες - 
καλλιτέχνες σε τρεις χιλιάδες (3.000) δρχ. κατά συνε¬ 
δρίαση. 

2.0 αριθμός των συνεδριάσεων των παραπάνω ομάδων 
εργασίας ορίζεται σε τέσσερις (4) κατά μήνα και η διάρ¬ 
κεια συνεδρίασης μέχρι πέντε (5) ώρες. 

3. Η αποζημίωση αυτή καταβάλλεται σε βάρος των πι¬ 
στώσεων του φορέα 193 και ΚΑΕ 0515 του προϋπολογι¬ 
σμού των οικείων Νομαρχιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 23 Ιουνίου 1994 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΔΗ ΜΗΤΡΙΟΣ ΦΑΤΟΥΡΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2031939/3662/0022 (4) 

Καθορισμός αμοιβής μελών ιδιωτών και υπαλλήλων της 

Επιτροπής Ιδιωτικής Ασφάλισης του Υπουργείου 

Εμπορίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1) Τις διατάξεις του Ν. 1558/1985 «Περί Υπουργικού 
Συμβουλίου και Υπουργείων». 

2) Το Π.Δ. 397/88 «Περί Οργανισμού Υπουργείου 
Εμπορίου» όπως τροποποιήθηκε και συμπληρώθηκε με το 
Π.Δ. 228/90. 

3) Τις διατάξεις του άρθρου 4α του Ν.Δ. 400/1970 
«Περί Ιδιωτικής Επιχειρήσεως Ασφαλίσεως», όπως προ¬ 
στέθηκε με το άρθρο 1 παρ. 3 Ν. 2170/93 «Τροποποίηση 
του Ν.Δ. 400/1970 «Περί ιδιωτικής επιχειρήσεως ασφαλί- 
σεως και άλλες διατάξεις». 

4) Τις διατάξεις του άρθρου 18 του Ν. 1505/84 όπως 
τροποποιήθηκε με το άρθρο 8 του Ν. 1810/88. 

5) Την με αριθμό 2027332/3206/0022/1.6.1993 (ΦΕΚ 
422/τ.Β'/16.6.93) απόφαση του Υπουργού Οικονομι¬ 
κών. 

6) Την με αριθμό Β3-230/20.10.93 απόφαση του Πρω¬ 
θυπουργού και Υπουργού Εμπορίου περί αναθέσεως αρ¬ 
μοδιοτήτων στον Υφυπουργό Εμπορίου (ΦΕΚ 830/Β/ 
22.10.93). 

7) Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού για το 
1994 ύψους 700.000 δρχ. κατά προσέγγιση, η οποία θα 
βαρύνει τον φορέα 37/100, ΚΑΕ 0515, στον οποίο υπάρ¬ 
χει πίστωση, αποφασίζουμε: 

Καθορίζουμε την αποζημίωση του Προέδρου, των με¬ 
λών και της γραμματέως που μετέχουν στην Επιτροπή Ιδι¬ 
ωτικής Ασφάλισης του Υπουργείου Εμπορίου ως εξής: 

1) Για κάθε ιδιώτη μέλος που μετέχει στην Επιτροπή Ιδι¬ 
ωτικής Ασφάλισης δρχ. 4.500 κατά συνεδρίαση. 

2) Για τους υπαλλήλους, 1.000 δρχ. ανά ώρα. 

Η Επιτροπή θα συνεδριάζει δύο (2) φορές το μήνα και 
για πέντε (5) ώρες περίπου κάθε συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1994 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΦΥΠΟΥΡΓΟΣ ΕΜΠΟΡΙΟΥ 

ΑΛΕΞ. ΠΑΠΑΔΟΠΟΥΛΟΣ ΑΛ. ΜΠΑΛΤΑΣ 

-4- 

Αριθ. 2029606/3453/0022 (5) 

Καθορισμός αμοιβής μελών της Μόνιμης Ειδικής Επιτρο¬ 
πής Τιμολόγησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/1985 «Περί Υπουργικού 
Συμβουλίου και Υπουργείων». 

2. Το Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε και συμπληρώθηκε με το Π.Δ. 
228/90. 

3. Το άρθρο 16 παρ. 1 του Ν. 2190/93 το οποίο τροπο¬ 
ποιεί και συμπληρώνει το άρθρο 4 του Ν. 489/76. 

4. Την απόφαση Κ3-683/18.1.94 για τη σύσταση της 
Μόνιμης Ειδικής Επιτροπής Τιμολόγησης (ΦΕΚ 311/ 
24.1.94 ΤΑΕ και ΕΠΕ). 

5. Τις διατάξεις του άρθρου 18 του Ν. 1505/84 όπως 
τροποποιήθηκε με το άρθρο 8 του Ν. 1810/88. 


6. Το άρθρο 40 του Ν. 849/78, όπως συμπληρώθηκε με 
το άρθρο 8 του Ν. 2129/93. 

7. Την με αριθμό 2027332/3206/0022/1.6.93 (ΦΕΚ 
422/Β/14.1.93) απόφαση του Υπουργού Οικονομικών. 

8. Την με αριθμό Β3-230/20.10.93 απόφαση του Πρω¬ 
θυπουργού και Υπουργού Εμπορίου περί αναθέσεως αρ¬ 
μοδιοτήτων στον Υφυπουργό Εμπορίου (ΦΕΚ 830/Β/ 
22.10.93). 

9. Το γεγονός ότι από την παρούσα απόφαση προκαλεί- 
ται δαπάνη 600.000 δρχ. περίπου για το 1994, η οποία βα¬ 
ρύνει τον Κρατικό Προϋπολογισμό, Ειδ. Φορέα 37-100, 
ΚΑΕ 0515, στον οποίο οι εγγεγραμμένες πιστώσεις 
ύψους 63.200.000 δρχ. επαρκούν, αποφασίζουμε: 

1. Καθορίζουμε από 1ης Φεβρουάριου 1994 αποζημί¬ 
ωση των μελών υπαλλήλων και ιδιωτών που συμμετέχουν 
στις συνεδριάσεις της Μόνιμης Ειδικής Επιτροπής Τιμο¬ 
λόγησης ως εξής: 

α) Γ ια κάθε υπάλληλο μέλος της Επιτροπής δρχ. 1.000 
ανά ώρα συνεδρίασης, όταν αυτή γίνεται εκτός κανονικού 
ωραρίου. 

β) Γ ια κάθε ιδιώτη μέλος της Επιτροπής δρχ. 4.500 ανά 
συνεδρίαση. 

2. Η Επιτροπή θα αποτελείται από δύο (2) δημόσιους 
υπαλλήλους και δύο (2) ιδιώτες και θα συνεδριάζει τρεις 
(3) φορές το μήνα και για τέσσερις (4) ώρες κάθε φορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1994 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΦΥΠΟΥΡΓΟΣ ΕΜΠΟΡΙΟΥ 

ΑΛΕΞ. ΠΑΠΑΔΟΠΟΥΛΟΣ ΑΛΕΞ. ΜΠΑΛΤΑΣ 

- 4 - 

Αριθ. 2027015/3133/0022 (6) 

Τροποποίηση της 2042649/4930/0022/27.9.90 απόφα¬ 
σης για καθορισμό αμοιβής κτηματογράφησης του άρ¬ 
θρου 25 του Ν.Δ. 797/71. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παρ. 5 του άρθρου 25 του Ν.Δ. 
797/71 «περί αναγκαστικών απαλλοτριώσεων». 

2) Την αριθ. 2042649/4930/0022/27.9.90 απόφασή 
μας «Τροποποίηση της αριθ. 114146/3085/27.11.84 
απόφασης καθορισμού αμοιβής κτηματογράφησης του 
άρθρου 25 του Ν.Δ. 797/71». 

3) Το αριθ. 1016453/961/0010/19.4.94 έγγραφο της 
Δ/νσης Δημόσιας Περιουσίας σχετικά με την ανάγκη ανα¬ 
προσαρμογής της αμοιβής κτηματογράφησης. 

4) Το γεγονός ότι από την παρούσα απόφαση προκαλεί- 
ται δαπάνη 1.000.000 δρχ. για το έτος 1994, η οποία κα¬ 
λύπτεται από τις εγγεγραμμένες πιστώσεις του Ειδ. Φο¬ 
ρέα 23-210 ΚΑΕ 5212, οι οποίες ανέρχονται σε 
5.000.000 δρχ., αποφασίζουμε: 

1. Τροποποιούμε την αριθ. 2042649/4930/0022/ 
27.9.90 απόφασή μας ως εξής: 

α) Το ποσό της πάγιας πρόσθετης αμοιβής κτηματογρά- 
φησης αυξάνεται κατά 30%, ήτοι σε 6.591 δρχ. 

β) Κατά το ίδιο ποσοστό αυξάνονται και οι επιμέρους 
προσαυξήσεις της περίπτωσης (β) της αριθ. 89874/2694/ 
8.8.80 απόφασής μας ήτοι: 

I. Για 1 -100 απαλλοτριωθείσες ιδιοκτησίες, προσαυξά¬ 
νεται μέχρι 131 δρχ. ανά ιδιοκτησία. 

II. Για 101-200 ιδιοκτησίες, μέχρι 83 δρχ. ανά ιδιοκτη¬ 
σία. 

III. Γ ια 201 και πλέον ιδιοκτησίες, μέχρι 51 δρχ. ανά ιδιο¬ 
κτησία. 

γ) Ομοίως, κατά το Ιδιο ποσοστά αυξάνεται η προσαύ- 
ξηση της περίπτωσης (γ) της αριθ. 89874/2694/8.8.80 
απόφασής μας, ήτοι, η πάγια πρόσθετη αμοιβή αυξάνεται 
κατά 33 δρχ. ανά στρέμμα για την επιπλέον των 100 
στρεμμάτων απαλλοτριωθείσα έκταση, της προσαυξή- 
σεως αυτής μη δυναμένης να υπερβεί το ποσό των 35.000 
δρχ. 

2. Κατά τα λοιπά, ισχύουν τα οριζόμενα στην αριθ. 
89874/2694/8.8.80 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 

-4- 

Αριθ. 2027086/3138/0022 (7) 

Καθορισμός αποζημίωσης μελών της επιτροπής μελέτης 
και διαχείρισης και της υποεπιτροπής μελέτης, ανά¬ 
πτυξης και υλοποίησης του Ολοκληρωμένου Πληροφο¬ 
ριακού Συστήματος των Τελωνείων και των Ε.Υ.Τ.Ε. 
της χώρας. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του άρθρου 34 του Ν. 1914/90 (ΦΕΚ 
178 Α') και της παρ. 5 του άρθρου 105 του Ν. 1892/90 
(ΦΕΚ 101 Α). 

2. Τις διατάξεις του άρθρου 40 του Ν. 849/78 (ΦΕΚ 232 
Α') όπως συμπληρώθηκε με το άρθρο 8 του Ν. 2129/93 
(ΦΕΚ 57 Α ). 

3. Τις αριθ. 1101601/806/0006Α/27.7.93 και 
1101602/807/0006Α/27.7.93 αποφάσεις του Γενικού 
Γραμματέα του Υπ. Οικονομικών. 

4. Το αριθ. 1048367/817/0001/22.4.94 έγγραφο της 
Δ.1 - Διοικητικού και το αριθ. 37/0030Γ/19.5.94 σημεί¬ 
ωμα της Δ.30/Γ του ΚΕ.Π.Υ.Ο. 

5. Τις διατάξεις των άρθρων 27 του Ν. 2081 /92 και 29Α 
του Ν. 1558/85 και το γεγονός ότι από τις διατάξεις της 
απόφασης αυτής προκαλείται δαπάνη σε βάρος του κρατι¬ 
κού προϋπολογισμού ύψους 9.000.000 δρχ. περίπου η 
οποία θα καλυφθεί από την αντίστοιχη πίστωση που έχει 
εγγράφει στον προϋπολογισμό του Υπουργείου Οικονομι¬ 
κών ειδ. φορέα 23-250 ΚΑΕ 0515 του οικον. έτους 1994, 
αποφασίζουμε: 

1. Ορίζουμε την αποζημίωση του προέδρου και των με¬ 
λών της Επιτροπής για τη μελέτη και διαχείριση της Ολο¬ 
κλήρωσης του Πληροφοριακού Συστήματος των Τελω¬ 
νείων και Ε.Υ.Τ.Ε., για το διάστημα από 25.6.1993 μέχρι 
30.6.1994, σε ενενήντα χιλιάδες (90.000) δρχ. το μήνα. Ο 
αριθμός των αμειβομένων της κατηγορίας αυτής δεν θα 
υπερβαίνει τους πέντε (5) υπαλλήλους. 

2. Ορίζουμε την αποζημίωση των μελών της υποεπιτρο¬ 
πής, για τη μελέτη, ανάπτυξη και υλοποίηση του ολοκλη¬ 
ρωμένου πληροφοριακού συστήματος Τελωνείων 
(Ο.Π.Σ.Τ.) και των Ε.Υ.Τ.Ε., για το ίδιο παραπάνω χρονικό 
διάστημα, σε εβδομήντα χιλιάδες (70.000) δρχ. το μήνα. Ο 
αριθμός των αμειβομένων της κατηγορίας αυτής δεν θα 
υπερβαίνει τους δώδεκα (12) υπαλλήλους. 

3. Σε περίπτωση απουσίας μέλους, ή μη ενεργού συμ¬ 
μετοχής στο έργο της επιτροπής, ή της υποεπιτροπής, ο 
πρόεδρος της επιτροπής διαχείρισης του έργου θα περι¬ 
κόπτει αναλόγως για το μέλος αυτό το ποσοστό της μη¬ 
νιαίας αποζημίωσης. 

4. Η αριθ. 2008203/762/0022/7.2.94 απόφασή μας 
καταργείται. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1994 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 50554 (8) 

Καταβολή λειτουργικών δαπανών και δαπάνης μισθοδο¬ 
σίας προσωπικού, για το Β' τρίμηνο του 1994, στις δευ¬ 
τεροβάθμιες και τριτοβάθμιες συνδικαλιστικές οργα¬ 
νώσεις. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 1 παρ. 1 του Ν. 2091/92 
«Οικονομική αυτοτέλεια των συνδικαλιστικών οργανώ¬ 
σεων και διατάξεις για το διοικητικό συμβούλιο του Οργα¬ 
νισμού Εργατικής Εστίας» (ΦΕΚ 180/Α/25.11.92). 

3. Το αριθ. 20/25.5.94 πρακτικό συνεδρίασης του Δ.Σ. 
του ΟΕΕ. 

4. Την εγγραφή πίστωσης στον ΚΑΕ 2522Α του προϋ¬ 
πολογισμού του ΟΕΕ, για την προκαλούμενη δαπάνη (άρ¬ 
θρο 27 Ν. 2081 /92 και άρθρο 29Α του Ν. 1558/85), απο¬ 
φασίζουμε: 

Α. Εγκρίνουμε, σύμφωνα με τις διατάξεις του άρθρου 1 
παρ. 1 περ. γ' του Ν. 2091 /92, την καταβολή στις δευτε¬ 
ροβάθμιες και τριτοβάθμιες συνδικαλιστικές οργανώσεις, 
των λειτουργικών δαπανών (τέλη υδρεύσεως, τηλεφωνι¬ 
κών συνδιαλέξεων, φωτισμού) και της δαπάνης μισθοδο¬ 
σίας προσωπικού τους, για το Β' τρίμηνο του 1994, ως 
εξής: 

1. Λειτουργικές δαπάνες: 

Οι δαπάνες για λειτουργικά έξοδα που καταβάλλονται 
στις δευτεροβάθμιες και τριτοβάθμιες συν/κές οργανώ¬ 
σεις, για κάθε μήνα, καθορίζονται ανάλογα με τη δύναμη 
των ψηφισάντων φυσικών μελών κάθε συν/κής οργάνω¬ 
σης, ως κατωτέρω: 

α) Για όσες οργανώσεις από τις πιο πάνω, έχουν στη δύ¬ 
ναμή τους ψηφίσαντα φυσικά μέλη έως 5.000, καταβάλ¬ 
λονται επτά (7) βασικά ημερομίσθια ανειδίκευτου εργάτη 
της ΕΓΣΣΕ, όπως το ημερομίσθιο έχει διαμορφωθεί στο 
τέλος του προηγούμενου ημερολογιακού έτους. 

β) Γ ια όσες οργανώσεις έχουν στη δύναμή τους ψηφί- 
σαντα φυσικά μέλη από 5.001 - 10.000, καταβάλλονται 
δέκα (10) βασικά ημερομίσθια ανειδίκευτου εργάτη της 
ΕΓΣΣΕ, όπως το ημερομίσθιο αναφέρεται στην περί¬ 
πτωση α'. 

γ) Γ ια όσες οργανώσεις έχουν στη δύναμή τους, ψηφί¬ 
σαντα φυσικά μέλη από 10.001 και άνω, εξαιρέσει της 
ΓΣΕΕ, καταβάλλονται δεκαπέντε (15) βασικά ημερομίσθια 
ανειδίκευτου εργάτη της ΕΓΣΣΕ, όπως το ημερομίσθιο 
αναφέρεται στην περίπτωση α'. 

Γ ια τα παραρτήματα των Εργατικών Κέντρων, καταβάλ¬ 
λονται 4.000 δρχ. μηνιαίως, για την αντιμετώπιση των λει¬ 
τουργικών δαπανών. 

2. Δαπάνη μισθοδοσίας προσωπικού: 

Η δαπάνη μισθοδοσίας προσωπικού, καταβάλλεται στις 
δευτεροβάθμιες και τριτοβάθμιες συνδικαλιστικές οργα¬ 
νώσεις, για το προσωπικό που απασχολούν με σύμβαση 
έργου ή εξηρτημένης εργασίας την 31.12.91 και εξακο¬ 
λουθούν να απασχολούν. 

Το ποσό που θα καταβληθεί, καθορίζεται μηνιαίως, ίσο 
με το ύψος του βασικού μισθού τους, το χρονοεπίδομα, το 

επίδομα οικογενειακών βαρών, σπουδών, θέσης και δια¬ 
χειριστικών λαθών. 

Το ποσό αυτό προσαυξάνεται, για μεν τους υπαλλήλους 
κατά 21,35% και 3%, για δε το προσωπικό καθαριότητας 
κατά 25,75%, ποσοστά που αντιστοιχούν στην εργοδοτική 
εισφορά στον φορέα κύριας και επικουρικής ασφάλι¬ 
σης. 

Ειδικά για την Γενική Συνομοσπονδία Εργατών Ελλά¬ 
δος, η δαπάνη μισθοδοσίας που δικαιούται περιλαμβάνει 
όλο το προσωπικό που υπηρετούσε στις 31.12.91, είτε με 
σχέση εξηρτημένης εργασίας, είτε με σχέση έμμισθης 
εντολής. 

Επίσης, στα παραρτήματα των Εργατικών Κέντρων κα¬ 
ταβάλλεται μηνιαίος, για το προσωπικό καθαριότητας, 
ποσό που αναλογεί για απασχόληση δύο φορές την εβδο¬ 
μάδα και μέχρι 5 ώρες την ημέρα, προσαυξανόμενο με την 
αντίστοιχη προς την απασχόλησή τους, εργοδοτική ει¬ 
σφορά. 

Β. Στις δευτεροβάθμιες και τριτοβάθμαιες συνδικαλι¬ 
στικές οργανώσεις, που δεν δικαιούνται μισθοδοσίας προ¬ 
σωπικού καθαριότητας, καταβάλλεται, ανεξάρτητα από το 
αν απασχολούν ή όχι προσωπικό, χρηματικό ποσό για κα¬ 
θαριότητα ίσο με δεκαπέντε (15) βασικά ημερομίσθια 
ανειδίκευτου εργάτη στης ΕΓΣΣΕ, όπως αυτό ίσχυε την 
31.12. του προηγουμένου έτους για τις Ομοσπονδίες, ει- 
κοσιπέντε (25) βασικά ημερομίσθια ανειδίκευτου εργάτη, 
κατά τα ανώτερω, στα Εργατικά Κέντρα και τριάντα (30) 
στις Συνομοσπονδίες. 

Γ. Για την καταβολή των άνω παροχών των περιπτώσεων 
Α και Β, όλες οι συνδικαλιστικές οργανώσεις οφείλουν 
υποχρεωτικά να προσκομίσουν τα παρακάτω δικαιολογη- 
τικά: 

1. Αίτηση με ΙΟΟδραχμο χαρτόσημο, για την καταβολή 
λειτουργικών δαπανών ή δαπανών μισθοδοσίας προσωπι¬ 
κού. 

2. Φωτοτυπίες των βιβλιαρίων ενσήμων των εργαζομέ¬ 
νων, επικυρωμένες από το ΙΚΑ, από τις οποίες να προκύ¬ 
πτει, ότι εργοδότης είναι η συνδικαλιστική οργάνωση κα¬ 
θώς και ότι έχουν επικολληθεί τα ένσημα του προηγουμέ¬ 
νου τριμήνου. 

3. Υπεύθυνη δήλωση του Ν. 1599/86, που υπογράφε¬ 
ται από κάθε υπάλληλο και στην οποία να δηλώνει: 

α) ότι στις 31.12.91 εργαζόταν στην οργάνωση και εξα¬ 
κολουθεί να εργάζεται, 

β) το είδος της εργασιακής του σχέσης (π.χ. αορίστου 
χρόνου, ωρομίσθιος, με σύμβαση έργου κλπ.) και την ειδι¬ 
κότητά του, 

γ) το ύφος του βασικού μισθού, το χρονοεπίδομα κλπ. 
για κάθε μήνα χωριστά. 

Η ανωτέρω δήλωση θα συνυπογράφεται και από τους 
κατά Νόμο υπεύθυνους της συνδικαλιστικής οργάνω¬ 
σης. 

4. Πίνακα, θεωρημένο από τον αρμόδιο επόπτη εργα¬ 
σίας, ωρών εργασίας του απασχολούμενου προσωπικού. 

Για να τύχουν οι συνδικαλιστικές οργανώσεις των ανω¬ 
τέρω παροχών, πρέπει να έχουν νόμιμη διοίκηση και να 
έχουν υποβάλλει στον Οργανισμό Εργατικής Εστίας τα 
εξής δικαιολογητικά: 

1. πρακτικό τελευταίων αρχαιρεσιών 

2. βεβαίωση δικαστικού αντιπροσώπου 

3. πίνακα σύνθεσης μελών του Διοικητικού Συμβουλίου 
ή απόφαση διορισμού προσωρινής διοίκησης. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 17 Ιουνίου 1994 

ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


Αριθ. 50564 (9) 

Καταβολή λειτουργικών δαπανών στη Γενική Συνοπο- 
σπονδία Εργατών Ελλάδος για το Β' τρίμηνο του 1994. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 1 παράγρ. 1 του Ν. 2091/92 
«Οικονομική αυτοτέλεια των συνδικαλιστικών Οργανώ¬ 
σεων και διατάξεις για το διοικητικό συμβούλιο του Ο.Ε.Ε. 
(ΦΕΚ 180/Α/25.11.92). 

3. Το αριθ. 20/25.5.94 πρακτικό συνεδρίασης του Δ.Σ. 
του Ο.Ε.Ε. 

4. Την εγγραφή πίστωσης στον ΚΑΕ 2522 Α του προϋ¬ 
πολογισμού του Ο.Ε.Ε., για την προκαλούμενη δαπάνη 
(άρθρο 27 Ν. 2081/92 και άρθρο 29Α του Ν. 1558/85), 
αποφασίζουμε: 

Α. Εγκρίνουμε, σύμφωνα με τις διατάξεις του άρθρου 1 
παράγρ. 1 περ. γ' του Ν. 2091/92, την καταβολή στη Γε¬ 
νική Συνοποσπονδία Εργατών Ελλάδος για κάλυψη λει¬ 
τουργικών δαπανών β' τριμήνου 1994, ποσόν κατά μήνα, 
ίσον με δώδεκα (12) βασικά ημερομίσθια ανειδίκευτου ερ¬ 
γάτη της Εθνικής Γενικής Συλλογικής Σύμβασης Εργα¬ 
σίας, ανά χίλια (1.000) ψηφίσαντα φυσικά μέλη, όπως το 
ημερομίσθιο έχει διαμορφωθεί στο τέλος του προηγούμε¬ 
νου ημερολογιακού έτους. 

Η καταβολή του ανωτέρω ποσού θα γίνει από τον Οργα¬ 
νισμό Εργατικής Εστίας, μετά από σχετική αίτηση, συνο- 
δευομένη από υπεύθυνη δήλωση του Ν. 1599/86, του 
Προέδρου και του Γ ενικού Γ ραμματέα της Γ.Σ.Ε.Ε., για το 
ύψος των δαπανών που πραγματοποιήθηκαν το τρί¬ 
μηνο. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 17 Ιουνίου 1994 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. Β7/95 00) 

Έγκριση Π.Μ.Σ. του Τμήματος Ιατρικής του Πανεπιστη¬ 
μίου Ιωαννίνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1Τ παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1588/85, όπως αυτό τροπο¬ 
ποιήθηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ., εις βάρος του 
κρατικού Προϋπολογισμού, η οποία θα καλυφθεί από τον 
Προϋπολογισμό του ΥΠΕΠΘ. Φ.120 και ΚΑΕ 2421 με 
αντίστοιχη αύξηση της χορήγησης του Πανεπιστημίου Ιω¬ 
αννίνων, αποφασίζουμε: 

Εγκρίνουμε από το Ακαδημαϊκό έτος 1994-1995 τη λει¬ 
τουργία του Π.Μ.Σ. του Τμήματος Ιατρικής του Πανεπι¬ 
στημίου Ιωαννίνων, το οποίο κατάρτισε η Γενική Συνέ¬ 
λευση Ειδικής Σύνθεσης του παραπάνω τμήματος στη Συ¬ 
νεδρίασή της αρ. 253α/8.3.1994 και ενέκρινε η Σύγκλη¬ 
τος Ειδικής Σύνθεσης στη Συνεδρίασή της αρ. 744/ 
31.3.1994 και το οποίο έχει ως εξής: 

Άρθρο 1 

Γενικές Διατάξεις. 

Η Ιατρική Σχολή οργανώνει και λειτουργεί από το ακα¬ 
δημαϊκό έτος 1994-1995, από τις διατάξεις της απόφα¬ 
σης αυτής και τις διατάξεις των άρθρων 10 έως και 12 του 
Ν. 2083/1992, Μεταπτυχιακό Πρόγραμμα Σπουδών στην 
Ιατρική Φυσική - Ακτινοφυσική (Μ.Π.Σ.Ι.Φ.Α.). 

Άρθρο 2 

Αντικείμενο - Σκοπός. 

Η Ιατρική Φυσική - Ακτινοφυσική είναι θεσμοθετημένη 
επαγγελματική εξειδίκευση στο χώρο της υγείας (Α2 στ/ 
ιοκ 2073 ΦΕΚ 280/1983 περί καθορισμού προσόντων για 
την επαγγελματική απασχόληση των Φυσικών Ιατρικής 
14632 (ΦΟΕ) 539 ΦΕΚ 1416/1991 περί κανονισμών 
ακτινοπροστασίας). 

Σκοπός του Π.Μ.Σ. είναι η ειδίκευση πτυχιούχων Φυσι¬ 
κών στην Ιατρική Φυσική Ακτινοφυσική, ώστε να μπορούν 
συμβάλλουν στην προαγωγή της υγείας και στην ανάπτυξη 
της έρευνας. Επιπλέον θα πρέπει να είναι ικανοί να καλύ- 
ιμουν τις συνεχώς αυξανόμενες ανάγκες των νοσοκο¬ 
μείων της χώρας στο αντικείμενο της Ιατρικής Φυσικής - 
Ακτινοφυσικής αλλά και σε αντικείμενα όπως η ραδιενέρ¬ 
γεια περιβάλλοντος, οι βιομηχανικές εφαρμογές των ακτι¬ 
νοβολώ, οι πυρηνικές εγκαταστάσεις κ.λ.π. 

Οι απόφοιτοι του Π.Μ.Σ.Ι.Φ. θα έχουν το δικαίωμα με 
βάση την υφιστάμενη νομοθεσία (Α2 στ/ιοκ 2073 ΦΕΚ 
280/1983) να υποβάλλουν αίτηση για την απόκτηση της 
κατόπιν εξετάσεων χορηγούμενης από το Υπουργείο 
Υγείας, Πρόνοιας και Κοινωνικών Ασφαλίσεων, άδειας 
άσκησης επαγγέλματος Φυσικού Νοσοκομείων - Ακτινο- 
φυσικού Ιατρικής. Ως εκ τούτου η εκπαίδευση των μετα¬ 
πτυχιακών φοιτητών οφείλει να καλύπτει πέραν των άλλων 
και τα γνωστικά αντικείμενα εκείνα που προβλέπονται από 
τις διατάξεις της Α2 στ/ιοκ 2073 ΦΕΚ 280/1983 Υπουργι¬ 
κής Απόφασης. Για την καλύτερη εκπαίδευση των μετα¬ 
πτυχιακών φοιτητών σε θέματα όπως Ακτινοπροστασία, 
Πυρηνική Τεχνολογία, παραγωγή ραδιοϊσοτόπων και ρα¬ 
διοφαρμάκων, ραδιενέργεια περιβάλλοντος κ.λ.π., προϋ¬ 
ποτίθεται η συνεργασία του Π.Μ.Σ.Ι.Φ. με την Ελληνική 
Επιτροπή Ατομικής Ενέργειας (ΕΕΑΕ) και το Ε.Κ.Ε.Φ.Ε. 
«Δημόκριτος», τα οποία διαθέτουν την απαραίτητη υλικο- 
τεχνική υποδομή και το εξειδικευμένο επιστημονικό προ¬ 
σωπικό για την εκπαίδευση και την πρακτική άσκηση των 
φοιτητών στα θέματα αυτά. 

Η Ιατρική Σχολή του Πανεπιστημίου ΙΩΑΝΝΙΝΩΝ η 
ΕΕΑΕ και το ΕΚΕΦΕ «Δημόκριτος» θα καταρτήσουν πρό¬ 
γραμμα συνεργασίας, όπως προβλέπεται από το άρθ. 10 
παρ. 4 του Ν. 2083/92. 

Άρθρο 3 

Μεταπτυχιακοί Τίτλοι. 

Το Π.Μ.Σ.Ι.Φ.Α. απονέμει: (α) Μεταπτυχιακό Δίπλωμα 
Ειδίκευσης στον Τομέα της Ιατρικής Φυσικής - Ακτινοφυ- 
σικής και (β) Διδακτορικό δίπλωμα. 

Άρθρο 4 

Κατηγορίες Πτυχιούχων. 

Στο Π.Μ.Σ. γίνονται δεκτοί κατόπιν εξετάσεων πτυχιού- 
χοι των τμημάτων Φυσικής των ΑΕΙ της ημεδαπής ή αντι¬ 
στοίχων Τμημάτων της αλλοδαπής των οποίων το πτυχίο 
έχει αναγνωριστεί από το ΔΙ.Κ.Α.Τ.ΣΑ. 

Άρθρο 5 
Χρονική διάρκεια. 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακό Δίπλωμα σε 5 


(πέντε) διδακτικά εξάμηνα για δε το Διδακτορικό Δίπλωμα 
τουλάχιστον σε άλλα δύο εξάμηνα επιπλέον. Τα δύο 
πρώτα διδακτικά εξάμηνα περιλαμβάνουν διδασκαλία (πα¬ 
ραδόσεις, εργαστηριακές ασκήσεις και εξετάσεις). Το 
τρίτο και τέταρτο διδακτικό εξάμηνο περιλαμβάνουν πρα¬ 
κτική άσκηση των μεταπτυχιακών φοιτητών σε νοσοκο¬ 
μειακές μονάδες καθώς και ερευνητική απασχόληση. Το 
πέμπτο εξάμηνο περιλαμβάνει ερευνητική απασχόληση, 
την εκπόνηση της διπλωματικής εργασίας και την εξέταση 
του φοιτητή σε αυτήν. Τα δύο διδακτικά εξάμηνα που 
αφορούν το Διδακτορικό Δίπλωμα περιλαμβάνουν έρευνα 
και πρόσθετη εκπαίδευση, το περιεχόμενο της οποίας κα¬ 
θορίζεται από το αντικείμενο της διδακτορικής διατρι¬ 
βής. 

Άρθρο 5 

Πρόγραμμα Μαθημάτων. 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και κάθε άλλου είδους ερευνητικές 
και εκπαιδευτικές δραστηριότητες για την απονομή των 
κατά το άρθρο 3 τίτλων ορίζονται ως εξής: 

Για το Μ.Δ.Ε. το Π.Μ.Σ.Ι.Φ.Α. περιλαμβάνει τα ακό¬ 
λουθα μαθήματα: 

Α' Διδακτικό εξάμηνο 

Α. Πρώτο διδακτικό εξάμηνο (20 Διδακτικές μονάδες ή 
ΔΜ, 270 διδακτικές ώρες ή ΔΩ) διαρκεί τουλάχιστον δε¬ 
κατρείς πλήρεις εβδομάδες και περιλαμβάνει τρεις ενότη¬ 
τες μαθημάτων (μετά των ασκήσεων). Κάθε ενότητα υπο¬ 
διαιρείται σε ομάδες μαθημάτων ως ακολούθως: 

Ενότητα Α.1 (10ΔΜ, 140 ΔΩ) 

Ομάδα Α.1.1. Φυσική (α) (4 ΔΜ) 

Α. 1.1.1 Ατομική και Πυρηνική Φυσική. 

Α. 1.1.2 Φυσική των Ακτινοβολιών. 

Ομάδα Α.1.2. Φυσική (β) (3 ΔΜ) 

Α.1.2.1 Ακουστική, Μηχανική, Ηλεκτρισμός, θερμό¬ 
τητα και Οπτική στην Ιατρική. 

Α.1.2.2 Φυσική μη ιοντιζουσών ακτινοβολιών (μικρο¬ 
κύματα, ΙΆ5ΕΠ8, Υπέρηχοι, Πυρηνικός Μα- 
γνητικός Συντονισμός. 

Ομάδα Α. 1.3. Οργανολογία (3 ΔΜ) 

Α.1.3.1 Ιατρικά Ηλεκτρονικά. 

Α. 1 .3.2 Πυρηνική Οργανολογία. 

Ενότητα Α.2 (4ΔΜ, 50 ΔΩ) 

Ομάδα Α.2.1. Ιατρική (2 ΔΜ) 

Α. 2.1.1 Φυσιολογία. 

Α.2.1.2 Ανατομία. 

Ομάδα Α.2.2. Βασικές επιστήμες (2 ΔΜ) 

Α.2.2.1 Βιολογία. 

Α.2.2.2 Βιοχημεία. 

Ενότητα Α.3 (6ΔΜ, 80 ΔΩ) 

Ομάδα Α.3.1. Μαθηματικά (2 ΔΜ) 

Α.3. 1.1 Μαθηματικά προτύπων Φυσιολογίας. 

Α.3.1.2 Ιατρική Στατιστική - Βιοστατιστική. 

Ομάδα Α.3.2. Υπολογιστές (3 ΔΜ) 

Α.3.2.1 Υπολογιστές. 

Α.3.2.2 Ιατρική πληροφορική. 

Ομάδα Α.3.3. (1 ΔΜ) 

Α.3.3.1 Επεξεργασία διαγνωστικής εικόνας. 

Α.3.3.2 Επεξεργασία σημάτων. 

Β' Διδακτικό εξάμηνο 

Το Β διδακτικό εξάμηνο διαρκεί τουλάχιστον 16 πλήρεις 
εβδομάδες (26 ΔΜ, 345 ΔΩ) και περιλαμβάνει τέσσερεις 
ενότητες μαθημάτων (μετά των ασκήσεων). 

Ενότητα Β.1 (9ΔΜ, 115 ΔΩ) 

Ομάδα Β.1.1. Δοσιμετρία ακτινοβολιών (3 ΔΜ) 

Β. 1.1.1 θεωρητική δοσιμετρία. 

Β. 1.1.2 Όργανα δοσιμετρίας. 

Β. 1.1.3 Πρακτική δοσιμετρία. 

Ομάδα Β.1.2. Ραδιοβιολογία (2 ΔΜ) 

Β. 1.2.1 Αρχές της Ραδιοβιολογίας. 

Β.1.2.2 Ραδιοβιολογική βάση της ακτινοθεραπείας. 
Β.1.2.3 Βιολογική δοσιμετρία. 

Ομάδα Β.1.3. Ακτινοθεραπεία (4 ΔΜ) 

Β.1.3.1 Μηχανήματα ακτινοθεραπείας και ποιοτικός 
έλεγχος. 

Β.1.3.2 Φυσική της ακτινοθεραπείας. 

Β.1.3.3 Εφαρμογές της ακτινοθεραπείας (ιατρικό μέ¬ 
ρος). 

Ενότητα Β.2 (11ΔΜ, 160 ΔΩ) 

Ομάδα Β.2.1. Πυρηνική Ιατρική (4 ΔΜ) 

Β.2.1.1 Ραδιοϊσότοπα - ραδιοφάρμακα. 

Β.2.1.2 Φυσική της Πυρηνικής Ιατρικής. 

Β.2.1.3 Οργανολογία και ποιοτικός έλεγχος. 

Β.2.1.4 Εφαρμογές της Πυρηνικής Ιατρικής (Ιατρικό 
μέρος). 

Ομάδα Β.2.2. Μη Ιοντίζουσες ακτινοβολίες (3 ΔΜ) 
Β.2.2.1 Εφαρμογές των Υπερήχων, Πυρηνικού Μα- 
γνητικού Συντονισμού, μικροκυμάτων και Ι_Α- 
3ΕΒ8. 

Β.2.2.2 Οργανολογία και ποιοτικός έλεγχος. 

Β.2.2.6 Προστασία από τις μη ιοντίζουσες ακτινοβο¬ 
λίες. 

Ομάδα Β.2.3. Ακτινοδιάγνωση (4 ΔΜ) 

Β. 2.3.1 Φυσική της Ακτινοδιαγνωστικής. 

Β.2.3.2 Οργανολογία και ποιοτικός έλεγχος. 

Β.2.3.3 Εφαρμογές της Ακτινοδιαγνωστικής (ιατρικό 
μέρος). 

Ενότητα Β.3 (6ΔΜ, 70 ΔΩ) 

Ομάδα Β.3.1. Υγειοφυσική και Ακτινοπροστασία (3 ΔΜ) 
Β.3.1.1 Αρχές της Ακτινοπροστασίας και νομοθε¬ 
σία. 

Β.3.1.2 Ακτινοπροστασία στα ιατρικά εργαστήρια 
ακτινοβολιών. 

Β.3.1.3 Ακτινοπροστασία στην Βιομηχανία και 
έρευνα. 

Β.3.1.4 Ακτινοπροστασία Πυρηνικών Αντιδραστή¬ 
ρων. 

Ομάδα Β.3.2. Μελέτες θωρακίσεων (2 ΔΜ) 

Β.3.2.1 Μελέτες θωρακίσεων ιατρικών εργαστη¬ 
ρίων. 

Β.3.2.2 Μελέτες θωρακίσεων στη βιομηχανία και 
έρευνα. 

Ομάδα Β.3.3. Καταστάσεις εκτάκτου ανάγκης (1 ΔΜ) 
Β.3.3.1 Καταστάσεις εκτάκτου ανάγκης σε εργαστή¬ 
ρια ακτινοβολιών. 

Β.3.3.2 Ραδενέργεια περιβάλλοντος. 

Β.3.3.3 Πυρηνικά ατυχήματα. 

Γ’ και Δ' Εξάμηνη (29 πλήρεις εβδομάδες) 

Το Γ και Δ εξάμηνο αφορά την πρακτική άσκηση των με¬ 
ταπτυχιακών φοιτητών σε νοσοκομεία. Τα γνωστικά αντι¬ 
κείμενα στα οποία καλείται να εξασκηθεί ο μεταπτυχιακός 


φοιτητής είναι τα ακόλουθα: 

1. Πυρηνική Ιατρική (8 πλήρεις εβδομάδες) 

2. Ακτινοθεραπεία (8 πλήρεις εβδομάδες) 

3. Ακτινοδιαγνωστική (8 πλήρεις εβδομάδες) 

4. Ακτινοπροστασία (5 πλήρεις εβδομάδες). 

Παράλληλα ο μεταπτυχιακός φοιτητής που παρακολού¬ 
θησε τα μαθήματα των δύο πρώτων εξαμήνων, πέτυχε 
στις αντίστοιχες εξετάσεις και εξεπλήρωσε τις υποχρεώ¬ 
σεις του (όπως αυτές θα καθοριστούν από μη συντονι¬ 
στική επιτροπή του Π.Μ.Σ.Ι.Φ.Α.), μπορεί να αρχίσει το 
ερευνητικό μέρος της Διπλωματικής του εργασίας κατά το 
Γ εξάμηνο, μετά από εισήγηση της συντονιστικής επιτρο¬ 
πής. Η διπλωματική εργασία διαρκεί τουλάχιστον δύο εξά¬ 
μηνα για το μεταπτυχιακό δίπλωμα στην Ιατρική Φυσική - 
Ακτινοφυσική και εκτελείται υπό την επίβλεψη ενός μέ¬ 
λους ΔΕΠ (παράγ. 4, αρθ. 12, Ν. 2083/92). Μετά την επι¬ 
τυχή ολοκλήρωση της πρακτικής άσκησης στα νοσοκο¬ 
μεία ακολουθεί το πέμπτο εξάμηνο που αφορά την ολο¬ 
κλήρωση και τη συγγραφή της διπλωματικής εργασίας κα¬ 
θώς και την εξέταση του φοιτητή σε αυτήν. Το Μεταπτυ¬ 
χιακό Δίπλωμα ειδίκευσης στην Ιατρική Φυσική - Ακτινο- 
φυσική απονέμεται στον μεταπτυχιακό φοιτητή από την 
Γ ενική Συνέλευση της Ιατρικής Σχολής μετά την επιτυχή 
ολοκλήρωση της διπλωματικής του εργασίας. 

Για την εκπόνηση της Διδακτορικής Διατριβής απαραί¬ 
τητη προϋπόθεση είναι η προηγούμενη απόκτηση του Με¬ 
ταπτυχιακού Διπλώματος Ειδίκευσης. 

Γ ια την εκπόνηση της Διδακτορικής Διατριβής απαιτού¬ 
νται επιπλέον τουλάχιστον δύο εξάμηνα που περιλαμβά¬ 
νουν περαιτέρω εκπαίδευση, το περιεχόμενο της οποίας 
καθορίζεται από το αντικείμενο της Διδακτορικής Διατρι¬ 
βής που θα εκπονηθεί. Η Διδακτορική Διατριβή εκπονείται 
σύμφωνα με τα αναφερόμενα στην παράγ. 5 του άρθ. 12 
του Ν. 2083/92. 

'Αρθρο 6 

Αριθμός εισακτέων. 

Ο αριθμός εισακτέων στο Π.Μ.Σ.Ι.Φ.Α. ορίζεται κατ’ 
ανώτατο όριο σε 20. Ο εκάστοτε αριθμός των εισακτέων 
στο Π.Μ.Σ. θα καθορίζεται μετά από εισήγηση της Συντο¬ 
νιστικής Επιτροπής και απόφαση της Γ ενικής Συνέλευσης 
της Σχολής. Τρεις (3) θέσεις από τον αριθμό των εισαγο- 
μένων θα χορηγούνται σε νέους επιστήμονες προερχομέ- 
νους από Βαλκανικές χώρες ύστερα από απόφαση της 
ΓΣΕΣ της Σχολής και εισήγηση της Συντονιστικής Επιτρο¬ 
πής. 

'Αρθρο 7 
Προσωπικό. 

Ο αριθμός των μελών του προσωπικού της Ιατρικής Σχο¬ 
λής που θα ασχοληθεί με το Π.Μ.Σ.Ι.Φ.Α. είναι (ΔΕΠ και 
ΕΔΤΠ). Τα μέλη αυτά υπηρετούν στο Μορφολειτουργικό 
και Κλινικοεργαστηριακό Τομέα της Ιατρικής Σχολής. Επι¬ 
πλέον θα συμμετέχουν στη διδασκαλία και στην πρακτική 
άσκηση των φοιτητών μέλη ΔΕΠ άλλων ΑΕΙ της χώρας και 
ερευνητές της Ελληνικής Επιτροπής Ατομικής Ενέργειας 
(ΕΕΑΕ) καθώς και του Ε.Κ.Ε.Φ.Ε. «Δημόκριτος». Από τα 
ανωτέρω προκύπτει ότι δεν απαιτείται πρόσθετο προσω¬ 
πικό για τη λειτουργία του Π.Μ.Σ.Ι.Φ.Α. 

'Αρθρο 8 

Υλικοτεχνική υποδομή. 

Το εργαστήριο της Ιατρικής Φυσικής της Ιατρικής Σχο¬ 
λής διαθέτει την κατάλληλη κτιριακή υποδομή και τον 
απαραίτητο εξοπλισμό σε εργαστηριακά και οπτικοακου- 
στικά μέσα για την απρόσκοπτη λειτουργία του 
Π.Μ.Σ.Ι.Φ.Α. Επιπλέον τόσο για τη διδασκαλία όσο και την 
άσκηση των μεταπτυχιακών φοιτητών θα χρησιμοποιηθεί 

ο εργαστηριακός εξοπλισμός και οι κτιριακές εγκαταστά¬ 
σεις της Ε.Ε.Α.Ε. και του Ε.Κ.Ε.Φ.Ε. «Δημόκριτος». Από 
τα ανωτέρω προκύπτει ότι δεν απαιτείται επιπλέον υλικο- 
τεχνική υποδομή. 

Άρθρο 9 

Διάρκεια λειτουργίας. 

Το Π.Μ.Σ. προβλέπεται να λειτουργήσει ως ανωτέρω 
περιγράφεται για τη χρονική περίοδο των δέκα ετών 
(1994-2004). Κατά τη δεκαετία αυτήν ο Π.Μ.Σ.Ι.Φ.Α. θα 
λειτουργεί κατά περιόδους, σύμφωνα με τις ανάγκες της 
χώρας σε Φυσικούς Ιατρικής κατόπιν εισήγησης της συ¬ 
ντονιστικής επιτροπής του Π.Μ.Σ.Ι.Φ.Α. και απόφασης 
της Γενικής Συνέλευσης της Ιατρικής Σχολής. 

Άρθρο 10 
Κόστος λειτουργίας. 

Όπως προκύπτει από τα ανωτέρω, δεν απαιτείται επι¬ 
πλέον επιβάρυνση του κρατικού προϋπολογισμού για τη 
λειτουργία του Π.Μ.Σ.Ι.Φ.Α. Το πρόγραμμα υποστηρίζεται 
οικονομικά, εμμέσως από το Πανεπιστήμιο ΙωαννΙνων κτί¬ 
ριο, δαπάνες ρεύματος, ύδρευσης, θέρμανσης και καθα¬ 
ρισμού). Επίσης το Π.Μ.Σ.Ι.Φ.Α. υποστηρίζεται από την 
ΕΕΑΕ και το Ε.Κ.Ε.Φ.Ε. «Δημόκριτος» Το Υπουργείο 
Εθνικής Παιδείας και θρησκευμάτων με το ποσό των 
1.500.000 X 10 έτη 15.000.000 δρχ. 

Άρθρο 11 

Μεταβατικές Διατάξεις. 

Μέχρι της εκδόσεως του Κανονισμού Μεταπτυχιακών 
Σπουδών, όλα τα θέματα που αφορούν το Π.Μ.Σ.Ι.Φ.Α. θα 
επιλύονται από τη Γ ενική Συνέλευση της Ιατρικής Σχολής 
κατόπιν εισηγήσεως της συντονιστικής επιτροπής του 
προγράμματος. Η συντονιστική επιτροπή του Π.Μ.Σ.Ι.Φ.Α. 
απαρτίζεται από μέλη του ΔΕΠ της Ιατρικής Σχολής και 
ορίζεται από τη Γενική Συνέλευση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
'-♦- 

Αριθ. 10471 ( 11 ) 

Συγκρότηση - σύσταση τριμελούς επιτροπής σύμφωνα με 

τις διατάξεις του Νόμου 2190/94 στο Εθνικό Μετσόβιο 

Πολυτεχνείο. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 
Έχοντας υπόψη: 

1. Τις διατάξεις του Ν. 2190/94 άρθρο 25 παράγραφος 
3. 

2. Τις αιτήσεις των ενδιαφερομένων, αποφασίζουμε: 

Τη συγκρότηση - σύσταση της τριμελούς επιτροπής που 

θα εξετάσει τις αιτήσεις των ενδιαφερομένων για την επα- 
ναπρόσληψή τους, η οποία θα αποτελείται: 

1. Από δύο μόνιμους διοικητικούς υπαλλήλους του ιδρύ¬ 
ματος, αναπληρούμενους από δύο επίσης μόνιμους διοι¬ 
κητικούς υπαλλήλους. 

2. Από ένα εκπρόσωπο της Πανελλήνιας Ομοσπονδίας 
Εργαζομένων ιδιωτικού Δικαίου στο Δημόσιο αναπληρού- 
μενο από εκπρόσωπο της ίδιας Ομοσπονδίας. 

3. Γραμματέα της επιτροπής ορίζουμε μόνιμο διοικη¬ 
τικό υπάλληλο αναπληρούμενο από επίσης μόνιμο διοικη¬ 
τικό υπάλληλο του ιδρύματος. 

4. Από τις διατάξεις της παρούσας, δεν προκύπτει επι¬ 
πλέον δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 21 Ιουνίου 1994 
Ο Πρύτανης 

ΝΙΚΟΛΑΟΣ - ΧΡΗΣΤΟΣ ΜΑΡΚΑΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


